Boyfood

Boyfood Oy (ennen vuotta 2002 Bauckman Oy) oli Suomen suurin sillinjalostukseen ja markkinointiin keskittynyt yritys, joka vuonna 2013 fuusioitiin Orkla Foods Finland Oy:öön (ent. Felix Abba).Orkla Foods Finland Oy, Kauppalehti. Viitattu 22.8.2014. Yritys on perustettu vuonna 1977 ja se toimi Naantalin Röölässä, entisessä Rymättylän kunnassa. Suomen sillin kulutuksesta Boyfood-tuotteiden markkinaosuus on noin 65 %. Sesonkiaikaan Boyfood työllisti 80 henkilöä.

 Historia 

Matti Ruuska perusti Boyfood Oy:n 1977. Yritys toimi Tuusulassa vuoden 1989 joulukuun loppuun asti, jonka jälkeen yritys muutti Rymättylään Röölän sillisatamaan.Verotiedot: Matti Ruuska, Hs.fi  luettu 18.6.2010

Syksyllä 2005 sillitalo Boyfoodin omistaja Matti Ruuska myi yrityksen islantilaistaustaiselle Fram Foods Groupille. Tuolloin yritys työllisti 27 henkeä ja liikevaihto oli 10 miljoonaa euroaPyry Lapintie, Sillilaiva seilasi Rymättylään, Helsingin Sanomat 18.6.2010 sivu CA 10. Boyfood kaksinkertaisti tuotantonsa vuonna 2006, jolloin se alkoi valmistaa kaikki emoyhtiönsä sillituotteet.

Vuonna 2012 Felix Abba ilmoitti ostavansa Boyfoodin.Felix Abba ostaa silliyhtiö Boyfoodin, Yle Uutiset Elokuussa 2014 sillitehdas Röölässä suljettiin ja tuotanto siirrettiin osin Orkla Food Finlandin (ent. Felix Abba) Turun kalasäilyketehtaalle ja osin Ruotsin Kungshamniin.Sillitehdas lopettaa Rymättylässä , Rannikkoseutu 4.3.2014. Viitattu 22.8.2014. Vuonna 2018 myös Turun kalatehdas lopetettiin ja Orkla siirsi tuotannon Puolaan.

Maaliskuussa 2023 yhtiön viralliseksi nimeksi tuli Orkla Suomi Finland Oy Ab, lyhyesti Orkla Suomi.

 Sillimarkkinat 

Boyfoodin siirryttyä Röölään, ja sen tuotua silliä ensimmäisen kerran vuonna 1990, alettiin vuosittain pitämään Sillimarkkinoita Röölässä. Sillimarkkinat pidettiin alkukesästä, ja ne olivat perinteinen kesätapahtuma, jossa sillilaivojen saapumista juhlitaan uuden perunan ja viihde-esiintyjien kanssa. Tapahtuma on tunnettu Turun alueella ja siihen osallistui vuosittain tuhansia ihmisiä. Tapahtuma järjestettiin Rymättylässä toimineen Saukko-laivaston perinnettä jatkaen.

 Lähteet 

 Aiheesta muualla 

Yrityksen kotisivut 

Luokka:Entiset suomalaiset elintarvikeyritykset
Luokka:Rymättylä
Luokka:Suomen kalatalous
Luokka:Orklan tuotemerkit